ক) একদিন এক পার্কে বসে ছিলাম একা। একটু দূরে কিছু স্কুল এর ছেলে বসে স্কুল এর পরে কোন লাইন এ যাবে – সেই নিয়ে আলোচনা করছিল। এক আমার মত বয়সের ভদ্রলোক ওদের পাশে এসে বসলেন। তিনি তার পরে নিজে থেকেই শুরু করলেন ওদের কি নিয়ে পড়া উচিৎ। তার কথার সুরে আর ভাষাতে যে সুরটা ছিল তাতে মনে হচ্ছিল উনি সর্বজ্ঞ। আমি শুনলাম একটি ছেলে পাশের ছেলেটিকে বলল "বুড়ো কে ফোটা"। শেষ অবধি সেটা না করে তারা কোন কথা না বলে আর একটা জায়গাতে গিয়ে বসলো। এই ঘটনা থেকে আমার মনে হয় একটা বয়সের পরে আমরা অনেকেই কথা বলতে বেশী ভালবাসি – কথা শোনার ইচ্ছা আর ধৈর্য হারিয়ে ফেলি । ভেবে দেখুন – আমরা অনেকে ছোটদের জ্ঞান দিতে থাকি – ওদের কথা বলার সুযোগই দিই না। এতে বয়স্করা ওদের কাছে শুধুই “ফোটাবার” পাত্র হয়ে উঠি।